L'Ajuntament d'Alaquàs ha compartit a Brussel·les el seu model de polítiques de joventut
14/07/2010

# L'Ajuntament d'Alaquàs ha compartit a Brussel·les el seu model de polítiques de joventut

*   14/07/2010
*   [Imprimir](#)
*   Compartir
*    https://www.alaquas.org/documento.asp?id\_do=12186

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12186%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20ha%20compartit%20a%20Brussel%C2%B7les%20el%20seu%20model%20de%20pol%C3%ADtiques%20de%20joventut)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12186/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12186/14072010tots_parlament_Form_4.jpg)](https://www.alaquas.org/ficheros/documentos/2010/2/12186/14072010tots_parlament_Form_10.jpg "<a href='https://www.alaquas.org/ficheros/documentos/2010/2/12186/14072010tots_parlament_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs ha compartit a Brussel·les el seu model de polítiques de joventut</a>")

L'ocupació per als joves, les polítiques de salut i el projecte de difusió Sytykia, temes centrals de la trobada

La xarxa de Centres d'Informació Juvenil de l'Ajuntament d'Alaquàs, a través de la seua oficina Eurodesk, ha compartit a Brussel·les el seu treball per a intercanviar experiències amb la resta de representants de països de la Unió Europea. Únicament quatre municipis espanyols han sigut convidats a aquesta trobada en què han participat responsables en matèria de joventut de 16 països europeus.

En la trobada s'ha debatut sobre les millores per a l'accés dels joves al mercat laboral, les mesures per a facilitar la capacitat per trobar treball dels treballadors, l'adequació entre la demanda i l'oferta laboral, a més del desenvolupament de la formació continuada.

També s'han tractat les estratègies de salut de la Unió Europea 2008-2013, que té a la joventut com a prioritat; i el desenvolupament del projecte de difusió en educació secundària i batxillerat Sytykia, centrat en esta ocasió en salut i ocupació.

**L'exemple d'Alaquàs**

L'alt grau de participació en diversos projectes europeus com Sytykia en els centres educatius de la ciutat o First Class, així com el coneixement de les ferramentes i el funcionament de la xarxa Eurodesk han sigut els motius pels quals Alaquàs ha sigut triada per a ser una de les quatre oficines espanyoles participants d'aquesta trobada formativa sobre participació, informació i polítiques de joventut, que s'ha celebrat coincidint amb el 20 aniversari d'Eurodesk.

L'Ajuntament d'Alaquàs és una de les administracions més actives de tota Espanya en la posada en marxa d'iniciatives europees sobre polítiques de joventut, participació ciutadana, formació i accés al mercat laboral. A través de l'Oficina Eurodesk, els Centres d'Informació Juvenil d'Alaquàs oferixen informació als i les joves sobre les possibilitats que poden trobar a la Unió Europea en matèria de formació, treball, voluntariat i participació entre altres, sent moltes les demandes d'informació que al respecte es produïxen.